**KUTSESTANDARD**

**Nooremprojektijuht, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Nooremprojektijuht, tase 5* | *5* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Projektijuhte rakendatakse mitmesugustes organisatsioonides erineva keerukusastmega¹ ajutiste protsesside (nii harukordsete kui ka korduvate tegevuste) ning ajutiste organisatsioonide (projektimeeskondade ja -gruppide) juhtimisel. Projektijuhtimise eesmärk on saavutada tulemus osapooltega kokkulepitud ja ärivaldkonna raamides(ulatus, aeg, eelarve, kvaliteet, riskitase jne), hoida see kokkulepe kehtivana ja vajadusel uuendada. Projekti lõppedes tuleb lepingud lõpetada, ajutine organisatsioon laiali saata ning saadud õppetunnid struktureerida ning arhiveerida.Projektijuhi töö on koostöö korraldamine, mis eeldab pidevat suhtlemist projekti meeskonnaga, erinevate projekti osapooltega, erialateadmistega ekspertide kaasamist, kohanemist erinevates olukordades ning panuse andmist meeskonna töö eesmärkide saavutamisse.Projektijuhi tööaeg on paindlik, töös on tegemist vahelduvate ülesannetega ning töötatakse nii siseruumis kui ka välitingimustes. Ülesanded, millega tuleb kokku puutuda, on erineva keerukusega, varieerudes väga lihtsatest ülimalt keerulisteni. Projektijuhi töö eripäraks on, et tihti tuleb töötada pingelises töökeskkonnas ning võtta vastu otsuseid surve all. Projektijuhi töö võib olla liikuva iseloomuga ning eeldada nii riigisiseseid kui ka rahvusvahelisi lähetusi.Projektijuht kasutab oma töö tegemiseks tavaliselt personaal- või sülearvutit, kontoritarkvara ning projektide plaanimise ja juhtimise tarkvara. Valdkonnast tulenevalt võib lisaks kasutuses olla ka mingi spetsiifiline tarkvara või töövahend.Projektijuhi töö on sageli tähtajaline ja ebaühtlase koormusega sõltuvalt projekti iseloomust ja faasist. Projektijuht võib olla üks roll mitmete teiste tööülesannete hulgas.Projektijuhi töö eeldab pidevat suhtlemist projekti meeskonna ja projekti erinevate osapooltega, mistõttu on vajalikud koostöö- ja empaatiavõime, diplomaatilisus ja läbirääkimisoskused, otsusekindlus ja enesekehtestamise võime, samuti võime lahendada rahumeelselt konfliktiolukordi ning leida osapooli rahuldavaid lahendusi. Projekti käigus võib osutuda vajalikuks kiiresti vastu võtta otsuseid ja kohaneda muutuvate oludega, mis eeldab kõrget stressitaluvust. Projektijuhi töö eeldab ka võimet kiiresti õppida ja omandada uusi oskusi. Projektijuht peab olema vastutustundlik ja tulemusele orienteeritud.Projektijuhi kutsealal on kirjeldatud järgmised kutsetasemed:- Nooremprojektijuht, tase 5- Projektijuht, tase 6- Vanemprojektijuht, tase 7Nooremprojektijuht, tase 5 on spetsialist, kelle teadmised ja oskused võimaldavad tal praktikas iseseisvalt juhtida ja ellu viia lihtsamaid projekte. Sellel tasemel ei eeldata projektijuhtimise kogemuse olemasolu.¹ - Projekti keerukust hinnatakse analoogiliselt IPMA (International Project Management Association) ICB4 projekti keerukuse nõuetele - nõuete, protsesside, ressursside, riskide, meeskonnatöö, innovatsiooni, koordineerimise ja projekti keskkonnaga seotud parameetrite alusel. |
| **A.2. Tööosad** |
| A.2.1. Projekti kohandamine keskkonnagaA.2.2. Inimeste juhtimine projektisA.2.3. Projektijuhtimise protsesside läbiviimine |
| **A.3. Kutsealane ettevalmistus** |
| 5. taseme nooremprojektijuhil on kas erialane kutseharidus või ta on oma tööalase kompetentsuse omandanud iseseisva õppimise, täienduskoolituste või praktilise töökogemuse läbi. |
| **A.4. Enamlevinud ametinimetused** |
| Projektijuht, nooremprojektijuht, projektijuhi assistent. |
| **A.5. Regulatsioonid kutsealal tegutsemiseks** |
| Regulatsioonid kutsealal töötamiseks puuduvad. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab.Projektijuhi üheks tulevikuoskuseks on digitehnoloogia, pilvelahenduste ja tehisintellekti (AI) võimaluste ära kasutamine. Teiseks suureks tulevikuoskuseks on oskus ühendada erinevaid projektijuhtimise ja arendusmetoodikaid. Järjest olulisemaks muutub hajusmeeskondade juhtimise oskus. Projektijuht peab olema samaaegselt muudatuste juht. Kuna töökeskkond muutub järjest keerulisemaks tulenevalt eri huvipoolte automatiseerituse tasemest ja tööprotsesside viisist, siis muutub järjest olulisemaks oskus rakendada erinevaid loovustehnikaid ja disainmõtlemise põhimõtteid. Projektijuht peab oskama eri kultuuride, väärtuste ja äritavadega kohanduda ning luua vastavat töökultuuri. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Nooremprojektijuht, tase 5 koosneb üldoskustest ja kohustuslikest kompetentsidest. Kutse taotlemiseks tuleb tõendada kõik kompetentsid B.3.1. – B.3.3. ja üldoskused B.2. |
| **Kvalifikatsiooninõuded kutse taotlemisel, kutse taastõendamisel** |
| Kutse taotlemisel1. Koolilõpetajale:1.1. erialase kutseõppe tasemeõppe õppekava läbimine täies mahus.2. Töömaailma taotlejale:2.1. vähemalt keskharidus ja erialase täienduskoolituse läbimine vähemalt 40 tunni mahus või;2.2. vähemalt 1-aastane töökogemus projektimeeskonnas.Kutse taastõendamisel1. viimase viie aasta jooksul vähemalt 40 tunni ulatuses erialase täiendkoolituse läbimine vms õppetegevuse tõendamine.Kutse andmise korraldus on reguleeritud projektijuhi kutsete kutse andmise korras. |

|  |
| --- |
| **B.2. Nooremprojektijuht*,* tase 5** **üldoskused**  |
| **Mõtlemisoskused** 1. Uurib ja liigendab teavet eesmärgiga luua uut väärtust ja lahendada seeläbi intellektuaalseid ülesandeid.2. Tuvastab ja sõnastab tekkida võivad ning juba tekkinud probleemid. Jagab suuremad probleemid väiksemateks osadeks, hindab võimalusi ja strateegiaid probleemidele lahenduse leidmiseks.3. Koondab kognitiivsed protsessid uue info omandamiseks. Mõtestab ja väärtustab õpitu sisulist tähendust.4. Leiab uusi lahendusi või kasutab, täiustab või sobitab olemasolevaid ja uudseid tööviise, tooteid ja teenuseid kasutooval viisil.**Enesejuhtimisoskused** 1. Järgib oma tegevuses nii isiklikke, ühiskondlikke kui ka organisatsiooni väärtusi ja põhimõtteid.2. Järgib tööd tehes asjakohaseid juhiseid, nõudeid, eeskirju, õigusakte, standardeid jmt.3. Tuleb probleemideta toime varieeruvusega. Reageerib muutustele ja ootamatustele adekvaatselt ja asjalikult.4. Mõistab oma tunnete, mõtete ja käitumise tagamaid ning reguleerib neid kriitilistes situatsioonides.5. Lahendab teiste või iseenda püstitatud ülesandeid minimaalse juhendamisega.6. Teeb eesmärgi saavutamiseks kohaseid valikuid. Tegutseb järjekindlalt ülesande täitmise või tegevuse lõpuleviimise nimel.7. Seostab oma tegevust võimalike tagajärgedega ning on valmis ja võimeline tulemustest aru andma.8. Töötleb iseenda omaduste, tunnete, võimete ja käitumise kohta käivat teavet.**Lävimisoskused** 1. Loob ja arendab usaldusväärseid ja meeldivaid suhteid.2. Säilitab teistega suheldes hea kontakti, väljendab end arusaadavalt ja arvestab suhtluspartneri vajadustega.3. Märkab ja mõistab teiste tundeid, vajadusi ja reaktsioone, tuvastab nende põhjusi ning arvestab oma tegevuses sellega.4. Teeb koostööd nii ühiste eesmärkide saavutamise nimel kui ka erinevate eesmärkide korral, arvestades kõigi poolte vajaduste ja seisukohtadega.5. Motiveerib teisi ühise eesmärgi nimel tegutsema või mingeid tulemusi saavutama. Vajaduse korral delegeerib ülesandeid.6. Esitab avalikkusele, sihtrühmale või isikule teavet suuliselt, kirjalikult või visuaalselt.7. Kasutab enese suuliseks või kirjalikuks väljendamiseks eesti keelt vähemalt tasemel C1 (lisa 1 „Keelte oskustasemete tabel“).8. Mõistab ja kasutab digitaalseid süsteeme, tööriistu ja rakendusi ning töötleb digitaalset teavet tasemel „Iseseisev kasutaja“ (lisa 2 „Digipädevuste enesehindamiseskaala“.) |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Projekti kohandamine keskkonnaga** | **EKR tase 5** |
| Tegevusnäitajad 1. Määrab kindlaks projekti kriitilised edutegurid ja olulised toimenäitajad, hindab ja analüüsib neid arvestades organisatsiooni eesmärke.2. Teeb projekti omanikule ettepaneku projekti juhtimisstruktuuri moodustamiseks.3. Tagab, et projekt on vastavuses kogu asjassepuutuva seadusandlusega, tervise-, ohutus-, turvalisus- ja keskkonnaregulatsioonidega ning muude ametialaste regulatsioonidega.4. Plaanib projekti arvestades erinevate huvipoolte ambitsioone ja huve ning nende potentsiaalset mõju projektile, samuti üksikisikute ja gruppide mitteformaalset mõjuvõimu ja tööstiili.5. Selgitab välja asjassepuutuvad kultuurilised erisused ja väärtushinnangud (nt rahvuslikud ja kultuurilised äritavad ja töökultuur, valdkondlikud ja erialaspetsiifilised erisused, ettevõttesisesed jne). |
| Teadmised1) kriitilised edutegurid;2) olulised toimenäitajad (mõõdikud);3) organisatsiooni missioon, visioon;4) erinevus taktika ja strateegia vahel;5) projektipõhise juhtimise põhiprintsiibid ja -tunnused;6) portfellijuhtimise alused;7) programmijuhtimise alused;8) projekti-, programmi- ja portfellijuhtimise formaalne korraldus ja mitteformaalsed vastastikused seosed organisatsioonis;9) projektisse puutuvad õigusaktid;10) ametialased standardid ja normid (nt EVS-ISO 21500 standardid, IPMA ICB, Prince2, PMI PMP, Euroopa PM2 jne.)11) jätkusuutlikkuse põhimõtted;12) teadmusjuhtimine;13) projektijuhtimise valdkonna eetikakoodeks;14) formaalne organisatsioon versus mitteformaalsed struktuurid;15) formaalne ja mitteformaalne võim ja mõjujõud;16) erinevus võimu ja autoriteedi vahel;17) mõjuvõimu ulatus;18) organisatsioonikultuur ja otsuste tegemine organisatsioonis;19) kvaliteedipoliitika;20) ettevõtte sotsiaalne vastutus (ESV). |
| **B.3.2. Inimeste juhtimine projektis** | **EKR tase 5** |
| Tegevusnäitajad1. Analüüsib projekti valdkonna ja keerukuse kontekstis enda isikuomadusi, oskusi ja kogemusi. Hindab enesetäiendamise vajadust ja otsib võimalusi enda arendamiseks.2. Tekitab teistes oma töö täieliku ja täpse teostamisega usaldust. Tegutseb vastavalt kokkulepetele, on järjekindel ja võtab vastutuse oma otsuste ja tegude eest.3. Jagab osapooltele arusaadavat ja struktureeritud informatsiooni ning kontrollib, kas nad seda mõistsid. Valib igale sihtrühmale sobiva suhtlusstiili ja -kanali.4. Kasutab sotsiaalseid võrgustikke suhete säilitamiseks ja kinnistamiseks. Osaleb suhete korraldamiseks mõeldud üritustel või nende korraldamisel.5. Rakendab oma teadmisi meeskonnatöö juhtimisest olukorras, kus projekti struktuur on staatiline, olulisi otsuseid on vähe ning vajalik eestvedamise stiil on pidev ja ühesugune. Õhutab koostööd ja suhete loomist meeskonnaliikmete vahel. Kasutab eksimusi, et hõlbustada vigadest õppimist.6. Teeb kindlaks konfliktide ja kriiside põhjused, võimalusel ennetab neid ja valib välja kohased vastusammud. Talletab saadud õppetunnid projekti dokumentatsioonis.7. Viib läbi erinevaid loovusüritusi või osaleb nende korraldamises. 8. Kogub läbirääkimisteks vajalikke andmeid, korraldab läbirääkimiste läbiviimist, protokollib läbirääkimiste käiku.9. Jälgib, et projektimeeskond töötaks eesmärgipäraselt. |
| Teadmised1) refleksiooni ja eneseanalüüsi tehnikad;2) iseenda ja teiste stressijuhtimine;3) töö tõhusus ja tulemuslikkus;4) tagasisidereeglid ja -tehnikad;5) prioriteetide määramise tehnikad;6) eesmärkide sõnastamine (nt SMART-meetod);7) sotsiaalse võrdsuse ja jätkusuutlikkuse põhimõtted;8) erinevused informatsiooni ja sõnumi vahel;9) erinevad kommunikatsioonimeetodid, kanalid ja stiilid;10) erinevad küsitlemistehnikad;11) esitlustehnikad;12) retoorika alused;13) kehakeele tunnused;14) inimese sisemised ja välimised motivaatorid;15) konfliktide lahendamise meetodid;16) erinevate kultuuride väärtused, traditsioonid ja individuaalsed nõudmised;17) juhtimise tüübid ja stiilid;18) erinevad õpimeetodid;19) kootsingu ja juhendamise põhimõtted;20) otsustamise tehnikad (konsensuslik, demokraatlik/enamusele tuginev, kompromislik, autoriteedile toetuv);21) grupidünaamika;22) pingete maandamise tehnikad;23) konflikti staadiumite mudelid;24) konfliktide väärtuslikkus meeskonnatunde tekitamise jaoks;25) kriisiplaan;26) analüüsitehnikad (nt SWOT, võrdlev analüüs, intervjueerimistehnikad);27) erinevad loovustehnikad;28) läbirääkimistehnikad;29) disainmõtlemise põhimõtted. |
| **B.3.3. Projektijuhtimise protsesside läbiviimine** | **EKR tase 5** |
| Tegevusnäitajad1. Koostab projekti esialgse juhtimise plaani (*management plan*). Kooskõlastab plaani võtmeisikutega ja täiendab seda jooksvalt vastavalt tekkinud vajadusele. Kasutab ära teistest projektidest saadud õppetunde.2. Kogub nõuete täpsustamiseks vajalikke andmeid. Korraldab läbirääkimiste läbiviimist ja protokollib nende käiku.3. Projekti eesmärkidest lähtudes liigendab projekti ulatuse ja määratleb tulemid ja tööpaketid. Ohjab projekti tööd vastavalt hierarhilisele struktuurile.4. Kirjeldab projekti täideviimiseks vajaminevad tegevused ja ajagraafiku. Jälgib tegevuste etteantud ajagraafikus püsimist ja vajadusel võtab kasutusele meetmed projekti ajagraafikus püsimiseks.5. Koostab kommunikatsiooniplaani, lähtudes huvipoolte info vajadusest. Määratleb rollid ja vastutuse kommunikatsiooniplaani lõikes ning töötab vajadusel välja või kohandab protsessid, süsteemid, dokumentatsiooni ja taristu.6. Kogub andmed ja seab koos huvipooltega kvaliteedinõuded tulemile ja projekti läbiviimisele. Jälgib etteantud kvaliteedikriteeriumite püsimist etteantud tolerantsides, nende ületamisel teavitab asjakohaseid isikuid.7. Koostab projekti eelarve või osaleb selle koostamisel. Jälgib projekti püsimist eelarves ning teavitab kõrvalekalletest asjakohaseid isikuid.8. Teeb kindlaks vajaminevate ressursside kvaliteedi ja koguse ning leiab vajadusel ressursiallikad. Jälgib ressursside kasutust ning teavitab muutunud vajadustest asjakohaseid isikuid.9. Kirjeldab hanke vajadused. Teeb koostööd hanke läbiviijatega ja asjakohaste isikutega või viib läbi hanke. Osaleb tarnijate ja partnerite hindamisel ning jälgib lepingu täitmist projekti kestel.10. Viib läbi projekti algatus- ja järgnevad koosolekud, koostab osapooltele regulaarselt ülevaated. Jälgib projekti edenemise vastavust plaanitule, valmistab ette vajalikud otsused ja esitab need otsustamiseks võtmeisikutele.Korraldab projekti aruandluse vastavalt osapooltega kokkulepitud nõuetele.11. Ohjab projekti tulemite muudatusi ja koostab ettepaneku nende heakskiitmiseks või tagasilükkamiseks jälgides varasemaid kokkuleppeid.12. Määratleb koostöös osapooltega võimalikud riskid ja nende mõju projektile. Koostab riskide registri. Töötab koostöös osapooltega välja strateegiad ohtude ja võimaluste käsitlemiseks. Jälgib riske ja vajadusel viib ellu meetmeid ohtude vältimiseks ja võimaluste realiseerimiseks.13. Töötab välja strateegia ja juhib huvipoolte kokkupuuteid projektiga. Jälgib huvipoolte nõudeid projektile ja võimalusel lahendab tekkinud muresid, neid vajadusel eskaleerides kõrgemale tasandile. Kasutab ära huvipoolte toetust ja panust projekti.14. Plaanib tulemite kasutuselevõtmiseks vajalikke muudatusi organisatsioonis või kogukonnas. |
| Teadmised1) kolmekordne piirang (raudne kolmnurk);2) vastuvõtukriteeriumid;3) eesmärgianalüüs;4) konfiguratsiooni haldamine;5) ulatuse definitsioon (koos ulatuspiirkonnast väljajääva osaga);6) ulatuse kõrvalekaldumine (roome);7) tulemite kavandamise ja kontrollimise meetodid;8) tööde hierarhiline struktureerimine (WBS);9) toodete hierarhiline struktureerimine (PBS);10) tööpaketid;11) WBS-i sõnastik;12) ajakava koostamise meetodid, nt Gantti diagramm;13) ressursside plaanimine;14) võrdlusalus (baseline);15) agiilne arendusprotsess;16) töömahu hindamise meetodid;17) projektiga seotud dokumentatsioon;18) kvaliteedi maksumus;19) finantsarvestuse alused (rahavoog, kontoplaan, kulude struktuur);20) kulutuste jälgimise ja kontrollimise meetodid;21) erinevad finantseerimisvõimalused;22) hankeprotsessid, pakkumise ja nõudmise mõisted;23) otsustusõigus (muudatuste tegemise kord, otsuste tegemise hierarhia);24) juurutusplaan;25) riskide ja võimaluste juhtimise tehnikad;26) muudatuste juhtimise teooriad. |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad
 | Algis Perens, Tallinna TehnikaülikoolTiit Valm, Edify OÜTaavi Tamberg, Tartu Ülikool/Eesti Projektijuhtimise AssotsiatsioonLily Loidap, Tallinna MajanduskoolMarika Katarina Arendia Elita von Wolsky, MTÜ Maarjamaa Konvent |
| 1. Kutsestandardi kinnitaja
 | Äriteeninduse ja Muu Äritegevuse Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 |  |
| 1. Viide ametite klassifikaatorile (ISCO 08)
 | 3339 Äriteenuste agendid, mujal liigitamata |
| 1. Viide Euroopa kvalifikatsiooniraamistikule (EQF)
 | 5 |
| **C.2. Kutse nimetus võõrkeeles** |
| Inglise keeles Certified Project Management Associat, level 5 |
| **C.3. Lisad** |
| Lisa 1.Keelte oskustasemete tabelLisa 2. Digipädevuste enesehindamiseskaala |